# data[].attributes.body
No oblidaré mai que vas ser tu qui em vas venir a buscar per a que fos part de la família Annexa. Vas confiar en mi i em vas oferir una responsabilitat que al principi em pesava i recordo que em vas dir: "No pateixis, Fina. A la vida, tot són etapes i aquesta n'és una. Si no t'agrada, sempre la pots canviar".
Donaria el que fos per poder canviar aquesta etapa que comencem a partir d'ara sense tu, perquè el buit que ens deixes no ens el podrà emplenar ningú. T'estimo i et trobaré a faltar. Gràcies per tot el que m'has donat i, fins que ens tornem a veure.

Fina

# data[].attributes.body
Molt trist hem Perdut una persona molt amable clara descanse en pau

# data[].attributes.body
La Clara, una gran mestra una excel·lent persona. La visió positiva de la vida que ens ha transmès, fos quina fos la situació, ens acompanyarà sempre. Reposa en pau. Una abraçada a la família i a la comunitat educativa de l'Annexa.
Gràcies per tot el que ens has ensenyat, Clara.
Pere Costa

# data[].attributes.body
Et vaig conèixer a l’Annexa. Amb tu vaig redescobrir què volia dir ser mestre. T’observava, t’admirava i amb poc temps em vares ensenyar molt. Vaig estar-hi un any, i des de llavors la nostra relació es va començar a dir amistat. Des de llavors m’has regalat moments de conversa, moments de reflexió, de rialles, de complicitat. Moments de molta qualitat. Parlar amb tu era escoltar a la serenor, a la integritat, a la saviesa.
Gràcies per tants bons moments. Gràcies per aconsellar-me tant i tant encertadament. Gràcies per compartir amb mi aquestes estones teves.
No t’oblidaré mai i sempre, sempre, et tindré molt present.
Descansa en pau que t’ho mereixes.
Jordi.

# data[].attributes.body
Clara, gràcies a la meva Gran amiga Gemma, vaig tenir la oportunitat de conèixer-te. Dona viva, riallera, amant dels llibres, amiga dels teus amics, enamorada de la teva família i positiva.
Clara, eterna Clara.

# data[].attributes.body
Clara,
Sóc una mare més d’aquesta escola tant especial com és l’Annexa.
Et podria agraïr moltíssimes coses amb tants anys com hi hem estat.
Recordo amb molt carinyo, el dia que em vas comentar que el meu fill LLuc tenia un do especial per tocar la guitarra.
Ho havies notat, els ulls li brillaven i et seguia els teus dits quan la tocaves tú.
Ens vas ajudar a trobar una escola de música i durant uns quants anys el LLuc va poder fer classes.
Ara ja té 16 anys i la segueix tocant.
Moltes Gràcies!
Envio una forta abraçada al teu marit i els teus quatre fills i per a tú un petó ple d’amor.
Bon viatge bonica

# data[].attributes.body
Com et trobaré a faltar, Clara.

Com enyoraré les nostres converses, la força i la il·lusió que m'has transmès. He après molt al teu costat.

L'escola és plena de la teva veu, la teva música, la teva llum... ens has deixat un tresor que mai oblidarem.

T'estimo, et duré al meu cor per sempre.

Una abraçada molt gran a tota la família.

Susanna

# data[].attributes.body
Clara et recordare sempre. Una excelent mestra i milllor companya.E.D.P.

# data[].attributes.body
Clara et trobarem a faltar. Ens vam conèixer en un entorn poc favorable que gràcies a tots els que treballàvem allà anàvem superant dia a dia i ens anava fent més forts. Recordo la persona alegre i familiar que eres. L'optimisme en persona. Sempre pensant en els teus i ajudant als companys. La música la teva vida. Des d'allà on siguis continua cantant, la teva veu serà la guia del nostre camí. Fins aviat companya.    (Ma. Dels Àngels)

# data[].attributes.body
Ens vam conèixer a l'Annexa. Tu hi portaves la Núria, jo en Joan. Vam fer alguns dinars , sopars i alguna escapada. Recordo la teva passió per la lectura, per la música,la teva vitalitat, la teva lluita per a la igualtat. Més endavant ens van trobar fent de directores totes dues, vam fer un munt de reunions i trobades, vam parlar i discutir de pedagogia.
No t'oblidaré mai. Siguis a on siguis t'envio un petó i una forta abraçada.
Anna

# data[].attributes.body
Hola,  Clara!  Vam treballar juntes a l'Annexa,  et recordo com una gran mestra sempre disposada a ajudar.  Una persona meravellosa i treballadora amant de la música. Sempre et tindré dins dels meus pensaments. T'envio un petó i una forta abraçada i que allà on estiguis trobis el descans que et mereixes.
Has deixat una gran empremta difícil de superar i els teus fills han d'estar orgullosos de tota la saviesa i l'amor que han pogut compartir amb tu. Segur que ens tornarem a trobar!
SOLE

# data[].attributes.body
Clara, et trobaré molt a faltar. Va ser un plaer compartir tots aquests anys amb tu i tenir una directora que sempre et regalés un somriure. Per totes les cançons que ens cantaves i totes les hores que dedicaves als alumnes de la teva estimada escola Annexa, et dono les gràcies. El teu caràcter de valentia i d’avançar amb un pas ferm era el que et feia més forta contra la malaltia. Espero que hagis pogut fer tot allò que desitjaves i estar amb la teva família fins el teu últim alè. A l’escola hi haurà com un cràter sense la teva presència, però seguirà avançant, com tu haguessis volgut . Jo ja no estic a l’escola però continúa sent la casa dels meus primers 9 anys de vida on tu eres la comandant de la nau i ens vas portar cap el camí de la felicitat i el de ser bones persones. Per això, et dono moltíssimes gràcies per tot el que has fet pels teus alumnes i  per ensenyar-nos a ser millors persones.

Sempre formaràs part de la meva infància.

Rita Català.

# data[].attributes.body
L'any 2016, quan feia 3r d'ESO, vaig tenir la sort d'entrevistar la Clara. A classe de català ens havien demanat fer una entrevista a una persona que admiréssim per la seva feina, i jo de seguida vaig tenir clar que volia fer-li a ella: una directora inclusiva, valenta, compromesa i constant. Va ser una estona molt agradable. Recordo en especial que, de totes les respostes, n'hi va haver una que em va fer reflexionar; i és que en fer-li la pregunta "Quines aptituds ha de tenir un director?" esperant simples adjectius que definissin el càrrec de director, vaig rebre aquesta resposta: "La principal és saber-se envoltar de gent que la pugui ajudar en allò que li costi més, perquè cadascú té algunes virtuts, alguns defectes i algunes limitacions; un ha de saber envoltar-se de gent que compensi aquestes dificultats. D'altra banda, també ha de tenir la capacitat d'entusiasmar la gent... i d'entusiasmar-se a un mateix! Perquè si no difícil que entusiasmi els altres." Després d'aquestes paraules els dos vam riure i jo vaig aprendre una sàvia reflexió que m'ha acompanyat i m'acompanyarà sempre. Gràcies per tant Clara. Seràs eterna als nostres cors.

Pol Cereijo i Isorna

# data[].attributes.body
M'acaba d'arribar la notícia en mig d'un projecte musical al qual em vas fer embarcar ara fa divuit anys. Els companys i companyes de l'AEMCAT (Associació d'Ensenyants de Música de Catalunya) et recorden d'aquella primera reunió. Com a company de feina i també de malaltia la lluita de cada dia segueix essent només un conjunt de petites passes per fer el món millor abans de tornar a ser novament pols d'estrelles. Gràcies Clara!

Ricard Roca

# data[].attributes.body
Clara guapa. Et trobarem tots a faltar. Tenim la sort d’haver- te conegut i la sort de que ens hagis ensenyat moltes coses als adults i als infants que t’han tingut de mestre. Has deixat un llegat que perdurarà en el temps, molts alumnes teus que ja deuen ser adults i altres que ho seran han après de tu molt més que coneixaments. Compromís, empenta, alegria, solidaritat, estimar.
Has deixat el món molt millor de com el vas trobar i has plantat milers de llavors que floriran i seguiran el teu exemple.
Desitjo que hagis tingut una vida molt feliç i plena, ja que tu si que has fet molt feliç a la gent que t’ha conegut i estimat.
Una abraçada molt forta per tu i per tota la teva família.
Et voldriem tenir molts més anys aquí .

# data[].attributes.body
Ens vam conèixer a l'escola de Font... ja fa molts anys, però em vas deixar una empremta molt gran. Vas ser una bona mestra, alegra, sempre amb aquell somriure i amb aquelles ganes de fer, de lluitar pels nens i nenes. Ha marxat una gran persona... Tot i que no coincidiem molt, et trobaré a faltar. La vida no és justa. Allà on siguis segur que faràs feliç a tothom, amb la teva música i amb la teva amabilitat. Adéu Clara!
Pilar Marco.

# data[].attributes.body
Una vegada et vaig explicar que havies estat una mestra molt especial per en Max. La mestra. La que es recorda sempre. La que sap que cada nen és un món, que cada infant té el seu ritme, les seves necessitats. Això es respirava a la teva aula, amb la guitarra penjada a la pissarra, sempre a punt per regalar una mica de música i alegria als teus nens i nenes. Una mestra fantàstica. La que tots els infants es mereixen. La que sap encomanar la seva passió per la lectura i que deixarà, de ben segur, molts lectors i lectores gràcies a les seves recomanacions. El teu somnriure no s’apagarà mai, Clara. El portem ben endins. ❤️ Sònia Cervià

# data[].attributes.body
Bon record de la Clara

# data[].attributes.body
CANÇÓ DE BRESSOL

Dorm, Joana. Que el Loverman fosc, tràgic,
d’aquell saxo soprano
del teu germà al consol de Montjuïc
t’acompanyi durant l’eternitat
pels camins que tan bé coneix la música.
Dorm, Joana.
I si pot ser no oblidis els teus anys
en el niu que has deixat dins de nosaltres.
Envellirem guardant tots els colors
que van lluir als teus ulls.
Dorm, Joana. Aquesta és casa nostra,
tot està il·luminat pel teu somriure.
És un tranquil silenci on esperem
arrodonir les pedres del dolor
perquè tot el que fores sigui música,
la música que empleni el nostre hivern.
Joan Margarit

# data[].attributes.body
Clara, quan penso en tu, el primer que em ve al cap és l’alegria de la Lua obrint el regal de reis del seu primer any a l’Annexa.

Vam arribar a viure a Girona l’estiu abans de començar primer, i va tenir la sort de que tu fossis la seva mestra en aquella etapa de canvis. Va ser el primer dia d’Annexa per tu i per ella.

Aquell 6 de gener ja feia setmanes que dessitjava una guitarra, i és l’únic que va demanar a la carta. Des de aleshores guitarra i Lua han anat creixent juntes.

Quan s’acaba l’etapa Annexa es fa extrany no ser-hi. Es troba a faltar fins i tot moure trastos amunt i avall tot preparant una Quina o qualsevol altre performance de caire Annexa que tant engresquen. No perdre el temps a fora xerrant amb pares que es fan amics per sempre tot rentant alguna ferida a la font o buscant els més petits que s’amaguen entre arbres i plantes. Sempre quedàvem els mateixos i tu costumaves a sortir tard, i tot i així sempre et quedaves una estona a xerrar.

Em vas regalar alguna conversa i sense voler algun consell dels que serveixen per tota la vida.

Recordo riure xerrant sobre certa aventura viscuda a la pujada als Àngels, assegudes a la taula rodona del primer pis.

Quan la Lua va marxar a l’Institut et vaig fer saber el seu desitg d’aquells reis i et vaig donar les gràcies a tu i a l’equip per tota la implicació i empenta en aquesta escola tan especial. La teva resposta va anar més enllà de la dolçor. Ara l’he rellegit i m’ha fet plorar però també m’ha pasat un somriure el fet d’haver-te gaudit.

Abraçades infinites per tu i per la teva família.

Sempre et portarem al cor.

Mireia

# data[].attributes.body
Profunda tristesa
No trobo les paraules en aquest moment tant trist  Clara. Et voldria dir tantes coses i no en sóc capaç, se'm trenca el cor i el plor m'envaeix.
Ahir al vespre vaig pintar pensant en tu un ram de liles. Diuen que les liles simbolitzen la humiltat i amb el seu aroma donen pau i tranquilitat  Descansa amb pau, valenta.
Els de casa, els Suaya et portaren sempre amb nosaltres, els bons rècords, somriures, vivències, ensenyaments i tantes complicitats compartides.
Sempre amb nosaltres, gràcies per tant!
Una forta abraçada als teus, en Xavi, la Núria, en Pere, la Roser i la Queralt.

# data[].attributes.body
Clara!
Trobarem a faltar
el teu somriure;
la teva manera de fer, amb els alumnes i els pares, dins i fora de l'escola;
com vívies la vida.
Isabel Boadas

# data[].attributes.body
Un record molt especial a tots els mestres que heu compartit projectes amb la Clara per seguir fent de l’Annexa l’escola que ella havia somiat. Ens parlava de vosaltres com els companys imprescindibles sense els quals la seva tasca de directora no hauria pogut existir. Persona sàvia, ens parlava del seu lideratge com a directora amb la humilitat tan seva. Ens deia que l’únic mèrit era haver sabut envoltar-se de les persones adequades.

Per a tu, Clara:

I tu, tan sàvia i cristal·lina, ens has deixat.
I ara on et cercarem?
En el record, ara negat de llàgrimes.
En el present, ara aspre i feixuc.
En el futur, és un somni.

Família Marès Duran

# data[].attributes.body
Diuen que ningú marxa del tot mentre hi hagi algú que el recordi, i tu Clara sempre estaràs amb nosaltres.
DEP.

Rosa Almirón

# data[].attributes.body
Clara, ens has deixat, però tenim el record del temps compartint escola amb tu.Les xerrades a l'hora del cafè, el teu optimisme.El record de com aconseguies , només en un moment, pacificar i captar l'atenció d'una classe totalment esvalotada.Et posaves davant seu, els miraves en silenci i començaves a cantar.Llavors es feia el silenci a l'aula i només es sentia la teva veu, clara com el teu nom.També encomanaves amor als llibres, als contes amb il·lustracions ben fetes, i a tantes i tantes coses.El teu pas per l'escola estava marcat per les intermitències, però el temps que no hi eres tenia la seva raó en un motiu d'alegria: Quan tornaves se't veia feliç pel naixement d'un nou fill.No sabem si el lloc on ets ara hi cap el retrobament amb aquells que hem conegut aquí.Si és així,
estarem contents i agraïts de retrobar-te.
M. Àngels Tor, Núria Dejuan, Ricard Roca, Vicky Casellas , M. Jesús Vallmajor i Anna Roca.
Descansa en Pau Clara i troba el camí que et marca la música.

# data[].attributes.body
Las nenas s'han fet grans, però las iaies no t'oblidarem mai Clara.

# data[].attributes.body
Sempre t'he vist activa, creativa, amb curiositat, amb ganes d'ensenyar i d'aprendre... sempre tenies idees i projectes que miraves de fer realitat incloent les persones del teu voltant, ja siguin alumnes, mares i pares o mestres. Les dificultats no et feien recular. Les afrontaves amb serenor i amb una força interior tranquil·la admirable. Gràcies per compartir la teva alegria de manera tan generosa amb tots nosaltres.
Jon

# data[].attributes.body
Per mi, i ja ho saps, has estat molt més que una companya de feina. Has estat la meva amiga. Una amiga que sempre trobava un moment per aconsellar-me davant de  totes les meves inquietuds (que no han estat poques). Hem compartit un munt de converses al cotxe quan et portava a casa, al despatx quan et venia a buscar perquè ja era hora de plegar, al könig esperant l'hora del Club de lectors. Converses i estones que guardo dins meu com un gran tresor.
I com et vaig dir una vegada, ara ja no em fa tanta por morir-me, perquè sé tu m'estaràs esperant i em guiaràs en la nova etapa.
T'estimo
Gemma

# data[].attributes.body
La teva llum, la teva alegria, la teva passió per la llengua, el teu somriure, l’amor que senties pels teus, l’estima als teus alumnes i al ser mestra,... quantes coses que perduraran en tots el que hem pogut compartir i gaudir amb tu.
Sempre hi seràs i sempre recordaré converses d’escola però també converses personals ben intenses.
Un sentiment per a tots d’amor, força, tendresa, serenitat... en aquest moment tan trist.
Una estrella més ens guiarà amb la seva llum intensa.
Montse.

# data[].attributes.body
Clara... sóc la maria, la teva germana petita, la teva nineta. Tu ja saps que sempre has sigut i sempre seràs la millor germana que mai hagués pogut desitjar. Sento que he gaudit de l'immensa sort d'haver estat, d'alguna manera, com la teva primera alumna. Com una llavor que es va convertir en un bosc sencer, la teva pulsió d'ensenyar, estimar, cantar i llegir va traspassar l'esfera personal i va crèxer i va arrelar-se més enllà en, en l'esfera professional també, que tant t'apassionava. Un munt d'infants i mestres van fer un camí millor al teu costat, vas ser, també, la seva germana gran. Ho vas omplir tot de poesia. Gràcies per tot, gràcies per tant. T'estimo, et vull, t'enyoro. No deixis mai de brillar.

# data[].attributes.body
clara grasies

# data[].attributes.body
Gràcies Clara per donar.nos el millor per nosaltres, has estat una gran persona amb un gran cor, sempre volies el millor per nosaltres. Gràcies per les teves històries, contes i cançons que cantaves amb la teva guitarra, amb passió i alegria, que sempre recordaré i portaré al meu cor els anys de la meva infantesa passats a l'Annexa.
Stanis Esteban Alabert

Gràcies per compartir la teva alegria i manera de fer amb tots nosaltres , sempre et recordarem.
Montse i Josep Maria

# data[].attributes.body
Encara recordo aquells dia calorós de juliol que no vas dubtar en venir a ensenyar-me la escola on anava a treballar el nou curs. Ho vas posar tot tan fàcil i vas ser durant els anys que vam coincidir un referent com a directora, com mestra i com persona. Sort que t'ho vaig dir en la nostra última conversa, has sigut mestra d'alumnes però més per a molts mestres.
Brilla allà on estiguis i no pares mai de cantar. Sempre estarà la teva essència a l'escola, a les teves cançons, i als cors on ens vas marcar.
Gràcies.
Marta

# data[].attributes.body
Has començat un nou camí. podem estar buits per no veure't i plens pel que has compartit amb nosaltres.
sempre estaras present a l'Escola, ha estat breu pero has deixa't la teva emprenta a cada racó.
Descansa en pau.
Familía Ball-llosera Vizcaíno

# data[].attributes.body
Clara moltes gràcies per tantes i tantes coses que ens has donat dins i fora de l'Annexa. A les nostres filles, a les nostres vides. El teu entusiasme desbordant, imaginatiu. La teva calidesa amb paraules sempre amables, segures, sàvies fins i tot, amb frases que portem dins i que les recordarem i que ens seguiran guiant en molts moments. Les cançons que encara ressonen, les lectures eternes de Roald Dahl, Harry Potter, poesies per fer tendres els nostres cors. El teu record ens queda inesborrable, la teva llum no deixa de brillar. Força a tota la família.
Lourdes Oliva

# data[].attributes.body
Clara,
Sóc la Laura Masó d'Amer, vaig estar un curs treballant a l'Annexa i recordo l'acolliment que hem vàreu donar ja només d'arribar. Recordaré sempre la passió pels llibres i la música que em vas transmetre. Una gran mestra, directora i companya de feina.
Laura Masó

# data[].attributes.headline
Estimada Clara, et vaig conèixer com a mare de la Roser, companya d'en Guillem, i et vaig admirar des del primer dia. Aquells comentaris plens de raó i convenciment. El que no sabia era que acabaries siguent una marevellosa amiga amb qui compartir moltes vivences, des de l'escola, club de lectura, dinars, sopars i fins i tot sortides. Només dir-te que et trobaré a faltar moltíssim, trobaré a faltar les estones compartides i de riures. Gràcies Clara per la teva amistat. Et portaré sempre al cor. Griselda 

# data[].attributes.subject
Estimada Clara, et vaig conèixer com a mare de la Roser, companya d'en Guillem, i et vaig admirar des del primer dia. Aquells comentaris plens de raó i convenciment. El que no sabia era que acabaries siguent una marevellosa amiga amb qui compartir moltes vivences, des de l'escola, club de lectura, dinars, sopars i fins i tot sortides. Només dir-te que et trobaré a faltar moltíssim, trobaré a faltar les estones compartides i de riures. Gràcies Clara per la teva amistat. Et portaré sempre al cor. Griselda 

# data[].attributes.body
I costa tant, però tant, trobar les paraules justes i adequades per expressar com ens sentim... tristos, sí; abatuts, completament... I malgrat tot, enmig de tota aquesta grisor, ens restarà ja per sempre la teva llum, la teva empenta, la teva alegria encomanadíssa. A l'Annexa hem vist crèixer el teu projecte d'escola, vam tenir la sort de veure'l gatejar, aixecar-se i fer les seves primeres passes, i els nostres fills van tenir la sort de poder-lo viure, i sobretot, de poder-te viure. A casa hi has deixat dos lectors, te'n pots sentir ben responsable, i més orgullosa encara. Avui, el teu alè vital continuarà guiant les passes de l'Annexa. Segur. I si bé l'escola i l'ensenyament, ara, estaran un xic més orfes, no és menys cert que ja sempre més seràs amb nosaltres, entrelligada d'una manera o altra a les nostres vides... i de sobte i sense avisar, en qualsevol moment i en qualsevol lloc, apareixeràs somrient, com ets tu, entre les línies de qualsevol pàgina, de tots els llibres que ens resten per llegir. I somriurem. Sempre hi seràs.

Mariona, Biel, Gemma, Lluís

# data[].attributes.body
Aquestes senzilles paraules són un petit homenatge a la Clara. El primer contacte va ser al Marta Mata, em va rebre amb la seva rialla quan va obrir la porta del despatx de Cap d'estudis. Sempre va aportar la llum: amb dedicació, empenta i saber fer. Recordo com d'empapada estava de la passió per la lectura, per la música. Ben aviat els nostres camins es van separar i la Clara va continuar la seva vocació a l'Annexa. Per mi el seu record serà inesborrable, serà com aquella llum de l'albada que ens orienta de bon matí. I sabem que encara que a la nit hi hagi foscor, (i ara és un d'aquests moments) la llum hi continua essent.
Carles Callís

# data[].attributes.body
Clara, em considero un afortunat per haver pogut gaudir de la teva companyia i amistat durant molts anys. Ens vam conèixer als barracons del “Mas Quintana”, després Marta Mata. Allí vam compartir grans moments musicals: a l’Auditori, al pavelló de Palau, al gimnàs de l’escola.. amb la teva guitarra vas omplir de música totes les aules i passadissos d’aquell edifici fred. Vaig aprendre de tu moltes coses relacionades amb la lectura, em vaig emocionar sentint-te llegir, i de seguida em vaig fer meva la teva passió. Vam engegar les nits a l’escola i ens ho vam passar pipa en dinars i sopars. Quan vas marxar del Marta Mata i vas encaminar-te cap a l’Annexa vaig tenir clar que aquella seria l’escola del meu fill, tenia clar que un dia en series la directora i desitjava que aprengués a estimar els llibres al teu costat. Uns anys més tard i gràcies a tu vaig poder arribar a l’Annexa i vam compartir uns anys fantàstics: projectes, sortides, colònies, nits a l’escola, cançons, setmanes de la ciència, setmanes culturals, ràdio Annexa…Em quedo en tots aquests moments a l’escola però també fora d’ella.

Vull agrair-te tota la confiança que vas tenir sempre en mi, fins i tot quan jo no hi confiava gaire. Em vas demanar que vingués a l’escola a agafar el relleu de l’emissora escolar, vas confiar en mi en donar-me tutories i a engegar nous projectes de grups heterogenis. No sé què veies en mi però m’omple d’orgull.

Em quedo amb les teves xerrades sobre educació o literatura, sempre amb passió i criteri, em quedo amb el teu somriure, la teva proximitat i senzillesa…

En aquests moments en què el dolor es barreja amb la gratitud només puc dir-te una cosa…

Fins a l’infinit i més enllà...

# data[].attributes.body
Clara, et vam conèixer de molt petita. Aquests dies hem recordat els moments viscuts amb tu, com ara quan ens vau venir a veure al Priorat a la tardor i amb el teu germà Jordi jugàveu meravellats amb les fulles de colors diferents o el dia que vam pujar junts a la Mola. Vas tenir la gran fortuna de néixer en una família on eren molt importants l’amor i l’amistat, l’alegria, els valors, la literatura, la música i la creativitat. Sempre hi havia moments per dialogar, estones per riure, jugar i escoltar música. A casa, també us van ensenyar que cada dia ens hem d’esforçar per ser una mica millors. Tot això i la resta de persones i experiències de la teva vida et van ajudar a convertir-te en una persona excel·lent.

Has sabut compartir aquesta felicitat i estimació que et van donar els pares amb el Xavi i els vostres quatre fills, així com amb les persones que han tingut la sort de conèixer-te. Tots ells, a través teu, també el faran arribar a altres. Gràcies per la teva força i per saber interpretar i transmetre tot allò que vas rebre i que ha ultrapassat els límits familiars.

Sempre seràs amb nosaltres!

Josep Maria, Concepció, Blanca i Núria (Família Biosca-Costa)
Castellar del Vallès

# data[].attributes.body
Sovint penso que "Part del que sóc, ho sóc gràcies a tu!"
Et recordo i et recordaré a cada classe que faci!
SOMRIU
Fins aviat
❤️
Meritxell

# data[].attributes.body
Sincerament no se com començar... L'únic que vull dir és que gràcies. Gràcies per ser-hi sempre, per ajudar, per ser solidària. No trobo les paraules per descriure tot de tu. Una persona increíble i que pensant en ella sempre he volgut seguir els meus somnis. Com no recordar que sempre ens treies un somriure cantant amb la teva guitarra. Com no recordre que ens entenies a tots. Com no recordre... tot el que has fet per nosaltres. Un simple gràcies no és suficient com per agrair-te tot. Des de que he començat l'Institut no sabia com començar, no sabia com fer amics, no sabia res, però per aquesta etapa havia de passar si o si.
Enterar-me d'aquesta notícia em va trencar el cor, però sabia que estaries millor. Sempre t'he volgut fer aquesta pregunta i ara que no hi ets potser que l'hagi de respondre sola; Per què les millors persones s'en van? Ara jo he de trobar el PERQUÈ i si trobo la resposta, posaré el teu nom com per ajudar-me a creure en mi mateixa.
Intentava oblidar-te perquè sempre que passaves pel meu cap, començava a plorar. Però no ho hauria de fer, si et vull oblidar, que sigui pel cap no pel cor. Sempre estaràs al meu cor i recordaré tots els moments que sempre has estat amb nosaltres.
I un altre cop... un simple gràcies no és suficient per agrair-te tot, però tot i així: GRÀCIES

Djamila Mahdjouba, qui sempre recordarà la seva escola com a família i com a segona casa.

Gràcies Annexa

# data[].attributes.body
Sembla impossible, però ja fa un any, un any sense la Clara, la nostra Clara. Durant aquest any, tant els meus fills com jo mateix no hem parat de rebre mostres de condol i suport de tota mena.

Vull agrair totes i cada una d'aquestes mostres; la Clara ens va deixar massa jove, però, malgrat tot, quaranta-set donen per fer un munt de coneixences.

Alguns de vosaltres (ho confesso) tinc dubtes d'on ubicar-vos, escoles diverses, universitat, escoltisme, món de l'ensenyament, escola d'idiomes, de música, de pintura, de pilates, ioga, clubs de lectura i escriptura, ja no parlem si afegim les coneixences via fills: escoles de dansa, música, primària, secundària, més escoltisme (i molts més que em deixo, ja em perdonareu).

A tots vosaltres, que vau conèixer i estimar la Clara, gràcies, moltes gràcies.

A tots els amics que, durant els darrers anys, d'una manera o altra vau aconseguir fer una mica menys dur aquest camí, que amb la vostra complicitat i confiança, dedicant part de la vostra atenció, vau aconseguir que se sentís estimada, acompanyada, valorada i feliç, gràcies, gràcies i mil gràcies.

A les famílies respectives, per ser un puntal, un lloc on saps que pots trucar i segur que respon algú, on els suports rebuts són fets des de l'amor incondicional, moltíssimes gràcies.

Un record per ella i una abraçada forta per a tots vosaltres.

Cordialment,
Família Alonso Sales